Diari Oficial de la Generalitat Valenciana


Sumari del DOGV 4465, del 24-03-2003 (2003/3289)

RESOLUCIÓ de 7 de març de 2003, de la Conselleria de Cultura i Educació, per la qual es convoquen proves de maduresa per a l'accés a les formacions esportives de nivell III.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4465

Data del DOGV
:   24-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3289


Data del document
:   07-03-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * examen
    * esport professional

RESOLUCIÓ de 7 de març de 2003, de la Conselleria de Cultura i Educació, per la qual es convoquen proves de maduresa per a l'accés a les formacions esportives de nivell III. [2003/X3289]
  
D'acord amb el Reial Decret 1.913/1997, de 19 de desembre, pel qual es configuren com a ensenyances de règim especial les conduents a l'obtenció de titulacions de tècnics esportius, i s'aproven les directrius generals dels títols i de les corresponents ensenyances mínimes.
  
En els articles 8 i 9 del Reial Decret citat, s'establixen els requisits d'accés i s'indica, en el 9.1, que serà possible accedir a les ensenyances sense complir els requisits de titulació establida sempre que els aspirants, reunint unes condicions d'edat, superen una prova de maduresa.
  
Segons la disposició transitòria primera del Reial Decret 1.913/1997 ja citat, que preveu que, fins que es produïsca la implantació de les ensenyances esportives de règim especial, en cada modalitat o especialitat esportiva, les formacions impartides pels òrgans competents en matèria d'esport de les Comunitats Autònomes o, si és procedent, els competents en matèria de formació esportiva i les Federacions esportives, poden obtindre el reconeixement a efectes de la correspondència amb la formació esportiva prevista en l'article 18.2.
  
L'Orde ECD/3310/2002, de 16 de desembre (BOE del 30.12.02) regula els aspectes curriculars, els requisits generals i els efectes de la formació en matèria esportiva, a què es referix la disposició transitòria primera del Reial Decret 1.913/1997.
  
En la disposició sexta de l'orde citada, s'establixen els requisits generals d'accés, i s'indica al punt 2 que el Ministeri d'Educació, Cultura i Esports o l'òrgan competent de les Comunitats Autònomes:
  
a) Realitzaran, almenys una convocatòria anual de prova de maduresa per a l'accés al nivell III, en el seu àmbit de competència territorial.
  
b) Determinaran els centres en què s'ha de dur a terme estes proves de maduresa, i tindran en compte que per a cada convocatòria i per a cada nivell haurà de ser la mateixa prova i la seua realització es durà a terme en la mateixa data i hora.
  
c) En elaborar els continguts per a la prova de maduresa d'accés al nivell III, prendran com a referència els objectius generals i els vigents currículums de Batxillerat.
  
En el punt 3 de la disposició mencionada s'indica que ?les unitats competents d'educació, en el seu àmbit territorial, dictaran les normes complementàries per a dur a terme les proves de maduresa?.
  
En virtut del que s'ha indicat anteriorment i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc:
  
Primer. Finalitat
  
La present resolució té com a finalitat convocar proves de maduresa per a l'accés a les formacions esportives de nivell III.
  
Segon. Convocatòria
  
Les proves, que seran comunes per a totes les especialitats, es realitzaran el dia 16 de maig del 2003, segons l'horari indicat en el punt 10 d'esta resolució.
  
Tercer. Lloc de realització
  
Les proves es realitzaran en els següents Instituts d'Educació Secundària (IES):
  
Alacant: IES Haygón. Av. Haygón, 50, Sant Vicent del Raspeig
  
Castelló de la Plana: IES Violant de Casalduch. Av. de Castelló, s/n, Benicàssim
  
València: IES número 31. Av. Campanar, 34
  
IES número 2 Complex Educatiu de Cheste. Carretera de València ?Cheste, s/n, Cheste.
  
Quart. Condicions de presentació
  
Podran inscriure's per a la realització d'estes proves les persones majors de 20 anys.
  
Quint. Calendari d'inscripció
  
El període d'inscripció a les proves, estarà comprés entre els dies 31 de març i 8 d'abril de 2003, estos dos inclosos.
  
Sext. Sol·licitud d'inscripció i documentació
  
Les sol·licituds d'inscripció es presentaran en un dels IES que figuren en el punt 3 d'esta resolució.
  
El model de sol·licitud constituïx l'annex I a esta resolució.
  
Junt amb la sol·licitud, els aspirants hauran de presentar:
  
- El document nacional d'identitat i fotocòpia d'este per a ser confrontada.
  
Sèptim. Efectes
  
Els que superen la prova de maduresa per a l'accés a les formacions de nivell III, rebran un certificat (segons model de l'annex III a esta resolució) que acreditarà la superació d'esta i que tindrà efectes per a l'accés als estudis mencionats, en tot l'àmbit de l'Estat.
  
Octau. Objectius de la prova
  
Demostrar la maduresa en relació amb els objectius formatius del Batxillerat.
  
Nové. Estructura i continguts
  
Les proves de maduresa estaran agrupades en tres àrees:
  
- Capacitats lingüístiques.
  
- Capacitats de raonament.
  
- Coneixements.
  
El contingut d'estes proves s'adequarà als currículums de les modalitats del Batxillerat d'Arts, de Ciències de la Naturalesa i la Salut, de Humanitats i Ciències Socials i de Tecnologia, Decret 174/1994, pel qual s'establix el currículum del Batxillerat a la Comunitat Valenciana (DOGV del 29.09.94), i Orde de 10 de maig de 1995 de la Conselleria de Cultura i Educació, per la qual s'establixen les matèries optatives del Batxillerat i es regula el seu currículum (DOGV del 19.06.95).
  
Deu. Desenrotllament de les proves
  
El calendari de les proves, haurà de ser publicat en el tauler d'anuncis dels centres educatius on es realitzen, indicant expressament els utensilis amb què haurà d'acudir l'aspirant.
  
Les proves es realitzaran el mateix dia i a la mateixa hora, d'acord amb el calendari següent:
  
Dia: 16 de maig de 2003
  
Horari:
  
A les 9 hores, constitució de les comissions avaluadores.
  
A les 10 hores, exercici sobre capacitats lingüístiques, duració màxima, 1 hora i 30 minuts.
  
A les 12 hores, exercici sobre capacitats de raonament, duració màxima, 1 hora i 30 minuts.
  
A les 16 hores, exercici sobre les matèries que constituïxen l'àrea de coneixements fonamentals, duració màxima, 3 hores.
  
En cap cas excedirà d'una jornada completa, dividida en sessions de matí i de vesprada.
  
Quan el nombre d'aspirants o el de grups en què és necessari distribuir-los, o les disponibilitats de locals, instal·lacions o material o qualsevol altra causa, faça impossible el desenrotllament de les proves en l'orde o en les dates establides, la Direcció General d'Ordenació i Innovació Educativa i Política Lingüística podrà autoritzar la realització d'estes en dos o més fases. En tot cas es garantirà, d'una banda, l'homogeneïtat de dificultats dels exercicis en les diverses fases i, d'una altra, que cada aspirant concórrega només a una de dites fases de la convocatòria.
  
Onze. Elaboració de les proves
  
Els exercicis de les proves seran elaborats per l'Àrea d'Ordenació, Innovació i Formació Professional.
  
Els exercicis corresponents, es remetran per la Direcció General d'Ordenació i Innovació Educativa i Política Lingüística als Servicis d'Inspecció Educativa, qui els farà arribar als IES on es realitzen les proves, dirigits, en sobre tancat, als presidents de cada comissió avaluadora per a la seua custòdia.
  
Dotze. Comissions d'Avaluació
  
En cada un dels IES en què es realitzen les proves es constituirà una Comissió d'Avaluació, composta per:
  
- El president/a, que serà el director/a de l'IES o, si no n'hi ha, un professor/a de Secundària o un professor/a tècnic de Formació Professional nomenat pel director/a territorial de Cultura i Educació.
  
- Quatre professors dels departaments didàctics relacionats amb les matèries de les proves, nomenats pel director/a territorial de Cultura i Educació.
  
- Així mateix, podran integrar-se en la comissió els assessors docents que es consideren necessaris.
  
Seran funcions de les comissions d'avaluació:
  
· Organització i realització de la prova.
  
· Correcció i qualificació dels exercicis.
  
· Resoldre les reclamacions de qualificacions estimades incorrectes. A l'efecte, els presidents tindran les competències que atribuïx, al director d'un centre educatiu, l'Orde de 23 de gener de 1990, de la Conselleria de Cultura i Educació (DOGV de 7 de febrer) i la resolució de 23 de gener de 1990 de la Direcció General d'Ordenació i Innovació Educativa (DOGV de 7 de febrer), a este respecte.
  
· Publicar, en els IES on s'hagen realitzat les proves, els resultats finals.
  
· Enviar les actes finals a les corresponents Direccions Territorials de Cultura i Educació, que després del seu estudi, remetran els resultats a la Direcció General d'Ordenació i Innovació Educativa i Política Lingüística.
  
Tretze. Qualificacions
  
Cada exercici serà qualificat entre 0 i 10 punts, i es considerarà superat amb una qualificació igual o superior a 5.
  
Només s'emetrà qualificació global quan s'hagen superat els exercicis de totes les àrees, i serà esta la nota mitjana de les qualificacions.
  
La qualificació global, igual que les parcials de cada àrea, es reflectiran en l'acta final (annex II a esta resolució), transformant-se en Excel·lent (9-10); Notable (7-9); bé (6-7); Suficient (5-6) i Insuficient (menor a 5).
  
Els exercicis, una vegada qualificats, junt amb les còpies de les actes, seran arxivats en les secretaries dels IES on s'hagen realitzat les proves.
  
Els que hagen superat la prova podran sol·licitar, en les mencionades secretaries, un certificat acreditatiu, el model del qual constituïx l'annex III a esta resolució.
  
Catorze. Indemnitzacions
  
Els components de les comissions d'avaluació tindran els drets establits en el Decret 24/1997, d'11 de febrer, del Govern Valencià, sobre indemnitzacions per raons de servici i gratificacions per servicis extraordinaris.
  
De conformitat amb el que establixen els articles 107, 116, i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu en el terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.